Foča (Federacija Bosne i Hercegovine)

**Foča** (prije **Foča-Ustikolina**) jedna je od tri općine Bosansko-podrinjskog kantona Goražde.

## Geografija 
Područje općine Foča-Ustikolina sastoji se od dijela nekadašnje općine Foča koje je 1995. godine reintegrisano u sastav Federacije Bosne i Hercegovine. Površina općine iznosi oko 169,4&nbsp;km2 i prostire se većim dijelom na lijevoj i manjim dijelom na desnoj obali rijeke Drine. Graniči sa sljedećim općinama: sjeverozapadno sa općinom Pale-Prača, sjeveroistočno sa općinom Goražde, zapadno sa općinom Trnovo i opštinom Kalinovik, te južno i jugoistočno opštinom Foča. Ustikolina je udaljena od Foče 10&nbsp;km i od Goražda 23&nbsp;km. Sačinjavaju je tri mjesne zajednice i to MZ Ustikolina, MZ Cvilin i MZ Jabuka, a administrativno sjedište općine smješteno je u MZ Ustikolini. Obzirom da se prostire na obalama i slivovima nekoliko rijeka i rječica, u Ustikolini je od davnina bilo izuzetno razvijeno ribarstvo. Oaze zelenila i ljepote u slivovima rijeka omogućavaju idealne uslove za razvoj riječnog turizma na ovim prostorima.

## Historija 
### Ustikolina u srednjem vijeku 
Ustikolina u srednjem vieku predstavlja trg u gornjem Podrinju, smješten na lijevoj obali rijeke Drine. Ustikolina se prvi put spominje u pisanim izvorima 29. juna 1392. godine. Sa područja Ustikoline je Radoslav Zorčić. On se februara 1394. godine zadužuje u Dubrovniku na 50 dukata. Ustikolina pripada bosanskoj vlasteli Pavlovićima koji tu ubiru carinu. Tu su svoje ljude imali knez Pavle Radinović i njegov sin vojvoda Radoslav Pavlović. Krajem augusta 1427. spomenut je Radič Obradović iz Ustikoline kao čovjek vojvode Radoslava Pavlovića. Kasnije vlast u Ustikolini ima rod Kosače.

Početkom 15. vijeka Ustikolina je bila karavanska stanica i trg. U tom svojstvu se susreće u dubrovačkim dokumentima 1402-1404. godine. Marta 1403. godine Vlah Mirilović Pribeta Tvrdojević ugovorio je sa Radoslavom Bogdanovićem prijevoz 6 tovara soli na trg (*mercatum*) u Ustikolini (ad mercatum de Husticolligne). Septembra 1406. jedno razbojništvo desilo se u Goraždu kod trga Ustikolina (in Gorasda prope mercatum Sticholine). Na trgu su se najviše prodavali sol i vosak. Kao poslovno aktivni domaći čovjek početkom 15. vijeka se spominje Tvrdiša Obradić (Obardich de Usticolligne; Turdislaus Obardich de Husticolligne; Teuerdislauus Obardich de Osticolina). Od druge  decenije 15. vijeka primjetno je opadanje poslovanja u Ustikolini. Razlog tome je konkurencija okolnih razvijenijih mjesta Foče i Goražda. Maja 1441. godine kao gradski knez u Ustikolini spomenut je izvjesni Juraj.

### Osmansko razdoblje 
Ustikolina je došla pod osmansku vlast prije 1469. godine, kada se spominje u popisu nahije Bistrica Hercegovačkog vilajeta. U drugoj polovini 15. vijeka, u doba osmanske vlasti trgovci iz Ustikoline i dalje su aktivni u kreditnoj trgovini. U Ustikolini je podignuta prva džamija na području današnje BiH (među prvima na Balkanu), Turhan Emin-Begova džamija, koju su tokom rata u Bosni i Hercegovini, srpske snage srušile. Danas je na istom mjestu podignuta nova džamija sa najvećom munarom na Balkanu,. Visina munare iznosi 65 m.

## Kultura 
Na teritoriji općine nalazi se znatan broj objekata i simbola iz bogatog kulturno-historjskog naslijeđa Bosne i Hercegovine koji čine sastavni dio njene historije.

### Nacionalni spomenici 
## Stanovništvo 
### Nacionalni sastav stanovništva – općina Foča (FBiH) 
## Obrazovanje 
Na prostoru općine postoji jedna osnovna škola u čijem sastavu se nalazi i jedna područna škola u MZ Jabuka.

## Privreda 
Stanovništvo na prostoru općine najviše se bavi zemljoradnjom, a manji broj uposlen je u organima uprave, javnim ustanovama i nekoliko privrednih subjekata.

Nakon reintegracije ovog dijela općine Foča u Federaciju BiH, velikim dijelom je izvršena rekonstrukcija stambenih objekata, javnih ustanova i infrastrukture.

Općina Foča je privredno nerazvijena općina koja svoju perspektivu, između ostalog, vidi u privrednom i turističkom razvoju.

## Također pogledajte 
* Bosansko-podrinjski kanton Goražde

## Litaratura 
* Desanka Kovačević-Kojić, *Градска насеља средњовјековне босанске државе*, Sarajevo 1978, 44,91-92, 191-192.
* Mihailo Dinić, *Дубровачка средњовековна караванска трговина, Из српске историје средњег века*, Beograd 2003, 694.
* Hazim Šabanović, *Bosanski pašaluk*, Sarajevo 1982, 140.
* Aleksandar Uzelac, Prilozi za *Лексикон градова и тргова средњовјековних српских земаља*, Beogradski istorijski glasnik 1, Beograd 2010, 186-187.

## Reference 
## Vanjski linkovi 
* Zvanični sajt općine Foče

Kategorija:Općine Bosne i Hercegovine
Kategorija:Općine Federacije Bosne i Hercegovine
Kategorija:Općine u Bosansko-podrinjskom kantonu
*
Kategorija:Gradska naselja u srednjovjekovnoj Bosni